Godkendelse af skema A vedrørende nybyggeri af botilbud og servicearealer 
på [adresse] i Hadsten 
Sagsfremstilling 
122.     Godkendelse af skema A vedrørende nybyggeri af botilbud og servicearealer på 
[adresse] i Hadsten - Åbent 
  
  
SAGENS INDHOLD 
I forbindelse med Budget 2014-17 blev der afsat rådighedsbeløb til finansiering af nyt botilbud og aktivitetscenter på 
[adresse] i Hadsten. Byrådet godkendte 25. februar 2014 dispositionsforslag samt valg af totalrådgiver på 
projektet. 
  
Det nye byggeri indeholder 33 almene boliger, servicearealer i tilknytning til de almene boliger, 6 aflastningsboliger 
og aktivitetscenter inkl. lokaler til STU (særlig tilrettelagt uddannelse). Byggeriet skal i henhold til tidsplanen stå 
færdigt til indflytning 1. september 2016. [adresse] er bygherre for byggeriet. 
  
Byrådet skal godkende ansøgning om byggeriets opstart med godkendelse af skema A for de almene boliger og 
servicearealerne. Skema A omfatter en række forhold omkring byggeriet, herunder vurdering af overholdelse af 
almenboligloven, anskaffelsessummens rimelighed, grundkapital og boligernes antal, type og størrelse.  
  
Der vedlægges til efterretning udvalgt tegningsmateriale i form af oversigtstegning og skitsetegninger. 
  
VURDERING 
Nybyggeriet er erstatningsbyggeri for botilbuddet på [adresse] i Hammel samt aktivitetscentret på [adresse] i 
Hadsten. Boligdelen rummer tillige den tilgang af handicappede borgere, som den tidligere udarbejdede analyse fra 
Kuben peger på. 
  
Den planlagte bebyggelse kan opføres inden for den gældende lokalplan. 
  
Der har været arbejdet med byggeprojektet siden [adresse] Arkitekterne fremlagde deres konkurrenceprojekt, og der 
er bl.a. sket ændringer med henblik på yderligere optimering af byggeriet, således at borgerne og medarbejderne 
oplever en hensigtsmæssig indretning og sammenhæng i byggeriet.  
  
Indretning af boligernes badeværelser er ændret på baggrund af anbefalinger fra [adresse] (autoriseret 
 
Byråd 
24. juni 2014 
Sagsnr. 710-2013-
17262 
Dok.nr. 710-2014-
138120 
Sagsbehandler 
DPGILA 
  
Tidl. politisk behandling 
BY, 25.02.14, pkt. 34 
Forventet sagsgang 
SS-U, ØK, BY 
Lovgrundlag 
Bekendtgørelse 1226 af 14.12.11 om støtte til 
almene boliger mv. 
arbejdsmiljørådgiver), således at indretningen i højere grad lever op til kravene om tilgængelighed og arbejdsmiljø.  
  
Placering af aflastningsboligerne er ændret. Aflastningsboligerne er flyttet til den nordlige ende af servicecentret for 
at give en mere afgrænset og rolig placering. 
  
I servicecentrets café og i aktivitetscentrets kantine/samlingsrum er loftshøjden hævet i form af en tagform med 
ensidig hældning og med højtsiddende vinduer. Dette er sket med henblik på en øget rummelighed i lokalerne. 
  
Placering og disponering af aktivitetsrum og rum i servicearealer er ændret med henblik på øget funktionalitet af 
byggeriet.  
  
Som følge af den ændrede tagform har aktivitetscentret ændret arkitektonisk udtryk og består nu af 3 tydeligt 
markerede bygningskroppe sammenbygget omkring et fladt tag i kantine/samlingsrum. STU bygningen fremstår 
som en sammenbygget selvstændig enhed med fladt tag. 
  
Udearealer omkring aktivitetscentret og mellem aktivitetscenter og servicecenter er ændret og optimeret efter 
undersøgelse af logistiske-, trafikale- og afsætningsforhold i området. 
  
Byggeudvalget har på sit møde 19. maj 2014 valgt mursten. 
  
INDDRAGELSE/KOMMUNIKATION 
I byggeudvalget er der repræsentation fra Social- og Sundhedsudvalget, Teknik- og Miljøudvalget, Handicaprådet, 
brugerpårørenderåd samt ledere og medarbejdere fra området.  
  
I overensstemmelse med praksis i forbindelse med større byggeopgaver og styrelsesvedtægten forelægges sagen 
både Social- og Sundhedsudvalget og Teknik- og Miljøudvalget.  
  
ØKONOMISKE KONSEKVENSER 
Til de almene boliger er der fra [adresse] afsat et rådighedsbeløb på samlet 55,5 mio. kr. Rådighedsbeløbet 
finansieres ved 10 % kommunalt grundkapital, 88 % realkreditlån og 2 % beboerindskud. I byggeperioden 
finansieres realkreditlånet og beboerindskuddene af en byggekredit.  
  
Der opføres 33 almene boliger med et samlet areal på 2.450 m2. Ifølge skema A vil anskaffelsessum for de 33 
boliger være 55,18 mio. kr. inkl. moms.  
  
Grundkøbesum                     5,146 mio. kr. 
Tilslutningsafgift mm.            2,793 mio. kr. 
Entrepriseudgifter                 39,841 mio. kr. 
Omkostninger                       6,512 mio. kr. 
Gebyrer                                0,888 mio. kr. 
I alt                                     55,180 mio. kr. 
  
Anskaffelsessummen finansieres således: 
  
Realkreditlån (88%)                                     48,558 mio. kr. 
Kommunalt grundkapitalindskud (10%)        5,518 mio. kr. 
Beboerindskud (2%)                                    1,104 mio. kr. 
  
Herudover opføres servicearealer med et bruttoareal på 792 m2. Ifølge skema A vil anskaffelsessum til 
servicearealet udgøre 12,45 mio. kr. ekskl. moms.  
  
Til servicearealer, aflastningsboliger, aktivitetscenter samt grundkapitalindskud, som er kommunalt finansieret, er 
der afsat et rådighedsbeløb på 47,1 mio. kr. fra [adresse]. 
  
De samlede kommunale udgifter forventes at udgøre: 
  
  
Byrådet godkendte 25. februar 2014 anlægsbevilling på 7 mio. kr. inkl. moms til byggeriet af de almene boliger. 
Herudover blev der givet en anlægsbevilling på 4,4 mio. kr. ekskl. moms til servicearealer, aflastningsboliger og 
aktivitetscenter. Bevillingerne blev givet til forventede udgifter til projektering og byggemodning af grunden. I 
forbindelse med Byrådets behandling af skema B, hvor licitationsresultatet er kendt, vil der blive søgt bevilling til den 
resterende del af projektet. 
  
Ifølge driftsøkonomien i skema A vil den årlige husleje udgøre 1.141 kr. pr. m², svarende til 7.036 kr. pr. mdr. for hver 
lejlighed. Den beregnede husleje vurderes at være på niveau med den nuværende husleje efter fradrag af 
boligstøtte. Den beregnede leje lægges til grund ved godkendelsen af tilsagnet. 
  
Kapitaludgifter                                                                 631 kr. pr. m² 
Øvrige driftsudgifter                                   278 kr. pr. m² 
Forbrugsudgifter                                        212 kr. pr. m² 
Fællesantenne, IT og øvrige udgifter              20 kr. pr. m² 
Beregnet husleje i alt                               1.141 kr. pr. m² 
  
Skema A for boligdelen og for servicearealet er tilknyttet sagen som bilag. 
  
INDSTILLING 
Social- og sundhedsdirektøren indstiller til Byrådet: 
  
1.    At skema A for 33 almene boliger og servicearealer godkendes. 
  
BESLUTNING 
  
Social- og Sundhedsudvalget, 3. juni 2014: 
Fraværende: Ingen 
  
Indstilles godkendt. 
  
Borgmestersekretariatet, 11. juni 2014: 
Borgmestersekretariatet bemærker, at det fremgår af sagsfremstillingen, at den skal behandles i både Social- og 
Sundhedsudvalget og Teknik- og Miljøudvalget. Med henvisning til, at sager om godkendelse af skema A ikke 
tidligere er behandlet i et fagudvalg og i Teknik- og Miljøudvalget, og henset til, at Teknik- og Miljøudvalget 6. februar 
2014 i sag nr. 17 har behandlet sagen ”Nyt botilbud og aktivitetscenter på [adresse] i Hadsten - anlægsbevilling 
og valg af totalrådgiver”, anbefaler borgmestersekretariatet, at sagen behandles i Økonomiudvalget uden 
forudgående behandling i Teknik- og Miljøudvalget. 
  
Økonomiudvalget, 17. juni 2014: 
Fraværende: Ingen 
1.000 kr. (2014 p/l) 
Kommunal udgift 
Grundkapitaludgift 10 % 
5.518 
Servicearealer i tilknytning til almene 
boliger 
12.454 
Øyvind Danielsen 
6.181 
Aktivitetscenter inkl. STU 
22.906 
Total kommunal udgift 
47.059 
  
Indstilles godkendt. 
  
Bilag 
  
  
  
  
Byråd, 24. juni 2014: 
Fraværende: René Dam 
  
Godkendt. 
Skema A - boligerne på Elbæksgårdsvej 
710-2014-118946 
Skema A - serviceareal 
710-2014-118949 
Tegninger nybyggeriet [adresse] 
710-2014-116948 
